== Historie ==
Vævningens historie går langt tilbage i tiden. Som fag går det i [[Norden]] tilbage til [[middelalderen]] i købstæderne. Den ældste omtale af vævere fra Danmark er et medlem af St. Lucii gilde i [[Roskilde]] 1483, og fra år 1500 kendes vævere i [[København]]. I Norge omtales de i byloven for [[Bergen]], men først fra 1570 kendes navngivne vævere i byen.<ref name=autogeneret1>Hoffmann, sp. 679</ref> I [[Flensborg]] kendes en Mette Weuersk som medlem af Skt. Gertrudsgildet 1432-36.<ref>Søgaard, sp. 680</ref> I Sverige er vævere omtalt i [[Stockholm]] stads skattebog år 1517<ref>Granlund, sp. 680</ref>, og i [[Finland]] kendes som vævere (''wandtmacher'', ''wandtmakare'') [[finlandssvenskere]], som på hertug Johans tid arbejdede i kronens tjeneste på [[Åbo Slot]].<ref>Kaukonen, sp. 680</ref> Fremkomsten af et professionelt vævererhverv i Europa formodes at hænge sammen med fremkomsten af en ny vævestol, som afløste [[opstadsvæv]]en.<ref name=autogeneret1 />
Materiel_kultur